**КР Министрлер Кабинетинин 24.04.2025-ж. № 227 токтому**

**Кыргыз Республикасынын 2025–2030-жылдарга карата электр энергиясына орто мөөнөттүү тарифтик саясатын бекитүү жөнүндө**

Тартыштык шарттарында электр энергиясын керектөөчүлөрдү электр менен ишенимдүү жана үзгүлтүксүз жабдуу, ошондой эле электр менен жабдуучу уюмдардын чыгымдарынын ордун толтурууну камсыз кылуу максатында, “Энергетика жөнүндө” Кыргыз Республикасынын Мыйзамынын 6-статьясына ылайык, “Кыргыз Республикасынын Министрлер Кабинети жөнүндө” Кыргыз Республикасынын конституциялык Мыйзамынын 13, 17-беренелерин жетекчиликке алып, Кыргыз Республикасынын Министрлер Кабинети токтом кылат:

1. Кыргыз Республикасынын 2025–2030-жылдарга карата электр энергиясына орто мөөнөттүү тарифтик саясаты тиркемеге ылайык бекитилсин.

2. Кыргыз Республикасынын Энергетика министрлиги керектөөчүлөрдүн бардык топтору үчүн электр энергиясына тарифтерди белгиленген тартипте бекитсин.

3. Төмөнкүлөр күчүн жоготту деп таанылсын:

1) Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021-2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтому;

2) Кыргыз Республикасынын Министрлер Кабинетинин 2021-жылдын 10-декабрындагы № 299 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

3) Кыргыз Республикасынын Министрлер Кабинетинин 2021-жылдын 23-декабрындагы № 328 “Кыргыз Республикасынын Министрлер Кабинетинин 2021-жылдын 30-сентябрындагы 2 № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

4) Кыргыз Республикасынын Министрлер Кабинетинин 2022-жылдын 8-апрелиндеги № 198 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

5) Кыргыз Республикасынын Министрлер Кабинетинин 2022-жылдын 29-июлундагы № 413 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

6) Кыргыз Республикасынын Министрлер Кабинетинин 2022-жылдын 22-сентябрындагы № 517 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүү киргизүү тууралуу” токтому;

7) Кыргыз Республикасынын Министрлер Кабинетинин 2022-жылдын 25-ноябрындагы № 657 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

8) Кыргыз Республикасынын Министрлер Кабинетинин 2023-жылдын 6-апрелиндеги № 199 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

9) Кыргыз Республикасынын Министрлер Кабинетинин 2023-жылдын 12-декабрындагы № 665 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

10) Кыргыз Республикасынын Министрлер Кабинетинин 2024-жылдын 23-апрелиндеги № 190 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр 3 энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

11) Кыргыз Республикасынын Министрлер Кабинетинин 2024-жылдын 7-октябрындагы № 602 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому;

12) Кыргыз Республикасынын Министрлер Кабинетинин 2024-жылдын 10-декабрындагы № 752 “Кыргыз Республикасынын Министрлер Кабинетинин 2021-жылдын 30-сентябрындагы № 192 “Кыргыз Республикасынын 2021–2025-жылдарга карата электр энергиясына орто мөөнөттүү тарифтик саясатын бекитүү жөнүндө” токтомуна өзгөртүүлөрдү киргизүү тууралуу” токтому.

4. Бул токтомдун аткарылышын контролдоо Кыргыз Республикасынын Президентинин Администрациясынын Президенттин жана Министрлер Кабинетинин чечимдерин аткарууну контролдоо башкармалыгына жүктөлсүн.

5. Бул токтом расмий жарыяланууга тийиш жана 2025-жылдын 1-майынан тартып күчүнө кирет.

**Кыргыз Республикасынын Министрлер Кабинетинин Төрагасы А.А. Касымалиев**

Тиркеме №1

# **Кыргыз Республикасынын 2025–2030-жылдарга карата электр энергиясына орто мөөнөттүү тарифтик саясаты**

1. **глава. Жалпы жоболор**

Кыргыз Республикасынын 2025–2030-жылдарга карата электр энергиясына орто мөөнөттүү тарифтик саясаты (мындан ары – ОМТС) электр энергиясын пайдаланууну керектөөчүлөр үчүн жеткиликтүүлүктү сактоо максатында иштелип чыккан.

Электр энергиясына ушул ОМТС менен белгиленген тарифтерди колдонуу аны натыйжалуу жана сарамжалдуу пайдалануу, энергияны үнөмдөө боюнча чараларды киргизүү, ошондой эле жылытуу максатында энергиянын альтернативдүү булактарын пайдалануу боюнча керектөөчүлөргө түрткү берет. Бул багытта, ушул ОМТСтин алкагында калктын көпчүлүк бөлүгү үчүн социалдык багыттагы тарифтер боюнча электр энергиясын жеңилдетилген керектөөнүн ар айлык көлөмү сакталууда.

Бул ОМТС төмөнкү принциптерге негизделген:

* наркынан төмөн белгиленген электр энергиясына социалдык багыттагы тарифтери сакталып калышы керек;
* калк үчүн электр энергиясына карата социалдык багыттагы тарифтер электр энергиясын жеңилдетилген керектөөнүн кепилденген көлөмүнүн чегинде гана колдонулушу керек;
* тарифтер электр энергиясын сарамжалдуу пайдаланууга, энергияны үнөмдөөнү өнүктүрүүгө жана керектөөчүлөрдү энергия менен жабдуунун сапатын жакшыртууга түрткү берүүгө тийиш.

# **глава. Тарифтер**

§ 1. Калк

Электр энергиясына болгон төлөмдөрдү төлөөдө калк үчүн күтүүсүз экономикалык кыйынчылыктарды болтурбоо үчүн, электр энергиясын ай сайын керектөө көлөмүн 700 кВт саат көлөмүндөгү чектелген босогосу сакталат (бийик тоолуу райондордо жана алыскы барууга кыйын зоналарда жашаган калкты кошпогондо). Калк үчүн тарифтердин социалдык багытталышы электр энергиясын үнөмдүү чыгымдоого арналган.

Калк үчүн керектөөнүн ар айлык ченеминин чегинде электр энергиясына тариф ушул ОМТСтин 1-тиркемесинин 1-пунктунун 1-пунктчасында көрсөтүлгөн өлчөмдө белгиленет.

Калк үчүн керектөөнүн ар айлык ченеминен ашкан электр энергиясына тариф ушул ОМТСтин 1-тиркемесинин 1-пунктунун 2-пунктчасында көрсөтүлгөн өлчөмдө белгиленет.

Бийик тоолуу райондордо жана алыскы барууга кыйын зоналарда жашаган калк үчүн ушул ОМТСтин 1-тиркемесинин 1-пунктунун 3-пунктчасында көрсөтүлгөн өлчөмдө керектелген электр энергиясынын толук көлөмүнө социалдык багытталган тариф жыл бою колдонулат.

“Үй-бүлөгө көмөк” – 16 жашка чейинки балдары бар муктаж жарандарга (үй-бүлөлөргө) ар айлык жөлөкпулун алган аз камсыз болгон үй-бүлөлөргө даректүү социалдык колдоо көрсөтүү максатында Кыргыз Республикасынын Эмгек, социалдык камсыздоо жана миграция министрлиги тарабынан берилген тизмеге ылайык айына 700 кВт саатка чейинки өлчөмдө керектөөдө электр энергиясына тариф ушул ОМТСтин 1-тиркемесинин 1-пунктунун 4-пунктчасында көрсөтүлгөн өлчөмдө белгиленет. Электр энергиясын айына 700 кВт сааттан ашык өлчөмдө керектөөдө электр энергиясына тариф ушул ОМТСтин 1-тиркемесинин 1-пунктунун 5-пунктчасында көрсөтүлгөн өлчөмдө белгиленет.

Электр энергиясын чектөөсүз пайдаланууну каалаган калк үчүн электр энергиясына тариф ушул ОМТСтин 1-тиркемесинин 1-пунктунун 6-пунктчасында көрсөтүлгөн өлчөмдө белгиленет.

# § 2. Социалдык жана коомдук керектөөчүлөр

Социалдык жана коомдук керектөөчүлөр үчүн электр энергиясына тариф ушул ОМТСтин 1-тиркемесинин 2-пунктунда көрсөтүлгөн өлчөмдө белгиленет.

# § 3. Электр мобилдерди кубаттоо боюнча станциялар

Электр мобилдерди кубаттоо боюнча станциялар үчүн электр энергиясына тариф ушул ОМТСтин 1-тиркемесинин 3-пунктунда көрсөтүлгөн өлчөмдө белгиленет.

# § 4. Өнөр жай керектөөчүлөрү

Өнөр жай керектөөчүлөрү үчүн электр энергиясына тариф ушул ОМТСтин 1-тиркемесинин 4-пунктунда көрсөтүлгөн өлчөмдө белгиленет.

# § 5. Коммерциялык керектөөчүлөр

Коммерциялык керектөөчүлөр үчүн электр энергиясына тариф ушул ОМТСтин 1-тиркемесинин 5-пунктунда көрсөтүлгөн өлчөмдө белгиленет.

# § 6. Бюджеттик керектөөчүлөр

Бюджеттик (республикалык/жергиликтүү бюджеттен каржылануучу бардык мамлекеттик жана муниципалдык мекемелер) керектөөчүлөр үчүн электр энергиясына тариф ушул ОМТСтин 1-тиркемесинин 6-пунктунда көрсөтүлгөн өлчөмдө белгиленет.

# § 7. Энергияны көп көлөмдө керектөөчүлөр

Энергияны көп көлөмдө керектөөчүлөр үчүн электр энергиясына тариф ушул ОМТСтин 1-тиркемесинин 7-пунктунда көрсөтүлгөн өлчөмдө белгиленет.

# § 8. Энергиянын кайра жаралуучу булактары

Энергиянын кайра жаралуучу булактарын пайдалануу менен электр энергиясын өндүрүүчүлөр үчүн тариф ушул ОМТСтин 3-тиркемесине ылайык белгиленет.

# **глава. Корутунду**

Ар бир эсептик жыл үчүн электр энергиясына тарифтер ушул ОМТСтин 1 жана 2-тиркемелерине ылайык түзөтүлөт. Электр энергиясына белгиленген тарифтерди колдонуу ушул ОМТСти ишке ашыруу мөөнөтүндө каралган мөөнөттүн ичинде жүзөгө ашырылат.

Көрсөтүлгөн топтор үчүн белгиленген тарифтерди туура жана өз убагында колдонуу үчүн, аларды энергия менен жабдуучу уюмдар жана электр энергиясын керектөөчүлөр тарабынан туура эмес чечмелөөгө жол бербөө үчүн электр энергиясына тарифтерди колдонуу ушул ОМТСтин 4-тиркемесине ылайык жүргүзүлөт.